O‘zbekiston Respublikasi Prezidenti Shavkat Mirziyoyev Janobi Oliylariga

26.01.2017
Janobi Oliylari!
Sizga Yaponiya va O‘zbekiston Respublikasi oʻrtasida diplomatik munosabatlar oʻrnatilganining 25-yilligi munosabati bilan samimiy tabriklarimni izhor etishga ruxsat bergaysiz. 


O‘zbekiston mustaqillikka erishgan kundan e’tiboran mamlakatlarimiz oʻrtasidagi doʻstlik aloqalari izchil rivojlanib bormoqda. 


2015-yil oktabr oyida, Yaponiya Bosh vaziri mamlakatingizga oxirgi tashrifidan 9-yil oʻtib, men Bosh vazir sifatida O‘zbekistonga tashrif buyurgan edim. O‘zbekistonning Birinchi Prezidenti Islom Karimov bilan muzokaralarimiz gʻoyat samarali boʻlgan, biz turli sohalarda hamkorlikni yanada rivojlantirish zarurligi haqida yakdil fikrga kelgan edik. 


Mamlakatingizga tashrifim davomida Bosh vazir sifatida menga doimo hamrohlik qilganingiz va yuksak darajadagi mehmonnavozlik uchun Sizga samimiy minnatdorlik bildiraman. Shuni mamnuniyat bilan qayd etmoqchimanki, ushbu tashrif O‘zbekiston va Yaponiya oʻrtasidagi munosabatlarga yanada jadal sur’at bagʻishladi, erishilgan kelishuvlar mamlakatlarimiz oʻrtasidagi keng miqyosli hamkorlikni faollashtirishga xizmat qilmoqda. 


Men nafaqat siyosat va iqtisodiyot borasidagi munosabatlarimizni rivojlantirish, balki turli sohalarda, shu jumladan, madaniyat va ilm-fan sohalarida ham O‘zbekiston bilan doʻstona aloqalarni mustahkamlash uchun bundan buyon ham butun imkoniyatlarimni ishga solishga tayyorman. 


Diplomatik munosabatlarimiz oʻrnatilganiga 25-yil toʻlgani munosabati bilan O‘zbekiston va Yaponiya hamkorligi yanada rivojlanishiga, xalqlarimiz oʻrtasidagi doʻstlik rishtalari bundanda kengayishiga ishonch bildiraman. 


Siz, Janobi Oliylari bilan "Markaziy Osiyo + Yaponiya" muloqoti doirasida ham faol hamkorlik qilishimizdan umidvorman. 


Sizga, Janobi Oliylari, mustahkam sogʻlik, faoliyatingizda muvaffaqiyatlar, O‘zbekiston xalqiga baxt-saodat va farovonlik tilashga ruxsat etgaysiz. 


Samimiy ehtirom bilan,